**Lesson Study: Картографиялық материалды қолдану арқылы оқушыларын салыстыру дағдыларын дамыту**

Жантөре Несібелі Маралұлы

Қарағанды қаласындағы

«Химия-биология бағытындағы

Назарбаев Зияткерлік мектебі»

География пәні мұғалімі

Аннотация. Мақалада автор, Lesson Study аясында өткен сабағына кері байланыс береді. Сабақ оқушылар бірнеше карталардағы ақпараттарды қолдана отырып салыстыру дағдыларын дамытуға бағытталған. Мақалада тақырыптық карталарды қолдану арқылы көп деңгейлі тапсырмалар құру мысалы сипатталған. Сонымен бірге, автор сабақ өткізу барсында сәтті және қиындық туындаған сәттерді талқылайды. Сонында автор, болашақта сабақты жетілдіру жолдарына мысал келтіреді.

Абстракт. В статье автор дает отзыв о пройденном им уроке в рамках Lesson Study. Урок направлен на развитие у учащихся навыков сравнения с использованием информации на нескольких картах. Также, в статье описан пример создания многоуровневых задач с помощью тематических карт. При этом автор обсуждает удачные и трудные моменты во время урока и приводит примеры способов улучшения урока в будущем.

Abstract. In the article, the author gives feedback on the lesson he took within the framework of Lesson Study. The lesson is aimed at developing students' skills of comparison using information on several maps. The article describes an example of creating multi-level tasks using thematic maps. At the same time, the author discusses successful and difficult moments during the lesson. Then the author gives examples of ways to improve the lesson in the future.

Қазіргі жаһандану уақытында әртүрлі тақырыпқа арналған карталардың сан алуан түрі қолжетімді, көп жағдайда оқырмандарға қажетті ақпаратты жүйелеп ұсыну үшін тек қана картографиялық әдіс жарамды. Әрине карталармен жұмыс жасау дағдыларын қалыптастыру мектепте басталады, әсіресе бұл дағдыларды қалыптастыруда география пәні мұғалімінің жауапкершілігі өте жоғары. Егер төменгі 7-ші және 8-ші сыныптарда география пәні мұғалімі жас ерекшеліктеріне байланысты оқушылардан картада берілген мәліметтерді шартты белгілер арқылы дұрыс оқып, өзіне қажетті ақпаратты алу дағдыларын қалыптасуына баса назар аударса, 9-11 сыныптарда мұғалім оқушыларда екі немесе одан да көп карталармен жұмыс жасай отырып картада берілген мәліметті салылыстырып, өзіне қажетті ақпараттарды өңдеп алу қабілеттерінің қалыптасуына көңіл аударады. Сол себепті, «Жалпы идея» әдістерін қолданып, әріптестеріммен ақылдаса отырып, «Картографиялық материалды қолдану арқылы оқушыларын салыстыру дағдыларын дамыту» кәсіби мақсаты негізінде Lesson Study сабағын өткіздім. Lesson Study– мұғалім тәжірибесі саласындағы білімді жетілдіруге бағытталған, сабақтағы іс-әрекеттегі зерттеудің ерекше үлгісі болып табылатын педагогикалық тәсіл[1].

Кәсіби мақсатыма сәйкес зерттеу сабағымды 9А сыныбында өтікздім. Зерттеу сабағымда қарастырылған оқу мақсаты «9.4.1.2 еңбек ресурстарының сандық және сапалық құрамына баға береді және графикалық түрде көрсетеді, демографиялық жүктеме коэффициентін есептейді (қазақстандық көрсеткіштерді басқа аймақтар мен елдердің көрсеткіштерімен салыстырады негізінде)».

Тапсырмаларды құрастырғанда және тапсырмаларды бағалауды ұйымдастыру уақытында сыныптағы оқушыларымның қабілеттерін ескеруге талпындым және осы қабілеттеріне байланысты картамен жұмыс жасау дағдыларын да мытуға көңіл бөлдім. Сыныптағы оқушыларға арналған тапсырмалардың күрделілігін А –жеңіл, В - орташа және С – күрделі деңгейлерге бөлуді ұйғардым.

Сабақтың негізгі бөлігін оқушылардың өзіндік жұмысын ұйымдастыруды ұйғардым және оқушылар дүниежүзі елдеріндегі демографиялық жүктеме ерекшеліктерін салыстыру үшін 3 карта: «дүниежүзі елдеріндегі 100 еңбек ететін адамдарға шаққандағы еңбек етпейтін адамдар үлесі», «1 әйелге шаққандағы балалар саны» және «халық санындағы 60 асқан егде адамдардын үлесі» беріледі деген шешімге келдім.

Карталар негізінде тапсырмаларды А, В және С деңгейлеріне бөлдім, егер А деңгейінде оқушыларға 1 карта ішіндегі мәліметтерді салыстыруға бағытталған тапсырмаларды құрастырсам, В деңгейіндегі оқушыларға арналған тапсырмаларда бірнеше карталарды қолдану арқылы салыстыру дағдыларын дамытуға бағыттадым. Ал, С деңгейіндегі оқушыларға арналған тапсырмаларды бірнеше карталармен жұмыс істеумен қатар алдынғы білімдерімен байланыстыруға тырыстым. Тапсырманың күрделілік деңгейіне байланысты тапсырманы бағалауды мақсат еттім, егер А денгейіндегі оқушыларға көбірек білу және түсіну деңгейінде тапсырмаларды ұсынсам, В және С деңгейіндегі оқушыларға тапсырмаларды күрделендіріп талдау деңгейіндегі тапсырмаларды ұсынуға тырысамын.

Блум токсономиясын қолдана отырып А деңгейіндегі тапсырмаларды «білу және түсіну» деңгейіне сәйкес әзірледім, яғни картадағы демографиялық жүктемесі ең жоғары және төмен елдерді анықтаңыз, Еуропа мен Солтүстік елдеріндегі егде адамдар үлесіндегі ұқсастықтары мен айырмашылықтарын сипаттаңыз. Осыған байланысты демографиялық жүктемесі жоғары және төмен елдерді анықтаған үшін 1 балдан қойдым, ал ұқсастықтар мен айырмашылықтарды салыстыра отырып, сипаттаған үшін 2 балдан қойдым. А деңгейіндегі тапсырмаларында жалпы балдар саны 10 болатын болды

В деңгейіндегі оқушылар біріші кезекте картадан әр материктегі демографиядық жүктемесі жоғары елдерді анықтауы қажет болады, бұл төменгі деңгейдегі дағды болғандықтан тапсырмаға 1 балдан қойылды. Ал, екінші кезекте бірнеше карталарды қолданып, Африка және Еуропадағы мемлекетте демографиялық жүктеменің жоғары болу себептерін түсіндіру қажет болады, ол үшін оқушылардан берілген мәліметтерді талдай отырып, қорытынды шығаруды талап етеді, сол себепті бұл тапсырмаға 3 балдан қоямын деп шештім. Жалпы В деңгейіндегі тапсырмаға 12 балл берілетін болды.

С деңгейіндегі тапсырмаға талдауды қажет ететін Африка және Еуропадағы мемлекетте демографиялық жүктеменің жоғары болу себептерін түсіндірумен қатар осы елдерде демографиялық жүктеменің жоғары болуынан туындаған экономикалық салдарды түсіндіру қажет болады, бұл тапсырмаға 3 балдан қоямын деп шештім, себебі, оқушы осы сұраққа жауап беруі үшін зерттеу сабағында алған білімін алдынғы сабақтардағы және 8 сыныпта өткен «демографиялық саясат» тақырыбында алған білімімен үйлестіру керек.

Саралаудың негізгі әдістерінің бірі – тапсырмалар арқылы саралау, яғни әртүрлі қабілеті бар оқушыларға саралап қолдану[1]. Егер, тапсырмалардың мазмұнына келіп тоқталатын болсақ Lesson Study сабағым, тақырыптық карталарды қолдану арқылы көп деңгейлі тапсырмалар құруға негізделгенің аңғаруға болады. Зерттеу сабағымның кіріспе бөлімін оқушыларды оқу мақсатымен, бағалау критерийімен және тілдік мақсатпен таңыстырудан бастадым. Сабақты жалғастыру барысында оқушыларға алдыңғы білімдерімен байланыстырып, ой талқы сұрақтарын қойдым. 1-ші сұрақ «Неліктен дүниежүзі елдерінде демографиялық жүктеме әртүрлі болуы мүмкін» сұрақ қойдым, бұл сұрағыма сыныптағы оқушылар белсенді жауап берді, яғни оқушылар демографиялық жүктемеге әр елдегі жұмыс істейтін адамдар мен жұмыс істемейтін адамдардын арақатынасы әсер ететінің атап өтті. 2-ші сұрағым «Демографиялық жүктеме мемлекет экономикасына қалай әсер етуі мүмкін?» оқушыларыма скаффолдинг ретінде болды және бұл сұраққа бірен-саран оқушылар жауап берді. Олардың жауаптарына келетін болсақ: елде балалар мен зейнеткерлердің көп болуы, балабақшаларды және ауруханаларды көбірек салуды қажет етеді, сондықтан, жұмыс істейтін адамдар салықты көбірек төлеуге мәжбүр болады. Осы әдісім арқылы оқушыларым негізгі бөлімдегі тапсырмаларды орындауға қажетті ақпараттарды естеріне түсірді.

Сабақтын негізгі бөліміне кіріспес бұрын, оқушыларға тапсырмаларды орындау және бағалау шарттары түсіндірдім, әр нұсқаның күрделілігі әртүрлі екенің атап өттім, сонымен қоса айта өтетінім, оқушыларға әр нұсқаға сай бағалау критерилерін түсіндіріп өттім.

Зерттеу сабағымның барысында оқушыларымның арасында коллаборативті орта құралып, оқушылар бір-біріне көмек көрсетіп отырды, мысалы: бір оқушым «егде адамдар кім?» деп сұрағанда, басқа оқушым ол алдынғы сабақта өткен зейнетақы жасындағы адамдар екенің есіне түсірді.

А деңгейін таңдаған оқушыларым 1 карта ішіндегі мәліметтерді салыстырып отырды, яғни оқушылар демографиялық жүктеме жоғары және төмен материктерді анықтады, Африка мен Азия елдеріндегі туу денгейін ұқсастықтары мен айырмашылықтарын салыстырмалы түрде сипаттады және Еуропа мен Солтүстік елдеріндегі егде адамдар үлесіндегі ұқсастықтары мен айырмашылықтарын салыстырмалы түрде сипаттады. А деңгейін тандаған оқушыларым, әртүрлі елдерді салыстыра отырып, өздерінің бойында картадағы шартты белгілер арқылы мәліметтерді салыстыру дағдыларын дамытты. Тапсырманы орындау барысында туындаған сұрақтарына кері байланыс беріліп отырылды.

В деңгейін таңдаған оқушыларым бірнеше карталарда берілген әртүрлі мәліметтерді салыстыра отыра, мемлекеттегі демографиялық жүктемеге әсер ететін факторларды түсіндіруі қажет болды. Біріншіден, оқушылар материктердегі демографиялық жүкетемесі жоғары мемлекеттерді анықтады. Екіншіден, оқушылар таңдалған мемлекеттегі туу деңгейін және егде адамдар үлесін салыстырды. Үшіншіден, оқушылар мәліметтерге талдау жасау негізінде демографиялық жүктемеге әсер ететін факторларды түсіндірді, мысалы: В деңгейіндегі оқушының дұрыс жауабынан үзінді: «Ауғанстан Азиядағы демографиялық жүктемесі жоғары мемлекет, оған әсер ететін фактор жоғары туу деңгейі болып табылады, себебі елде 1 әйелге орташа 4 – 5 баладан келеді, ал мемлекеттегі егде адамдар үлесі 6%-дан төмен».

С денгейінде тапсырманы құрастырғанда оқушыларым салыстыру негізінде терең талдау жасауға ынталандыруға тырыстым, сол үшін сабақтын кіріспе бөлімінде скаффолдинг жасаған болатынмын. С деңгейін таңдаған оқушыларым карталарды салыстыру арқылы мемлекеттердегі демографиялық жүктемеге әсер ететін факторларды түсіндірумен қатар осы факторлардың ел экономикасына әсерін түсіндірді, мысалы С деңгейін таңдаған оқушымның дұрыс жауабы: «Финляндияда демографиялық жүктеме жоғары болу себебі, 1 әйелге тек 1 – 2 баладан келеді, ал елдегі егде адамдар үлесі 20%-дан жоғары, сондықтан елде қартаю үрдісі байқалады және еңбек ресурстарының саны азаюда, елде салық деңгейі жоғары болуын болжаймын себебі, зейнетақыны көп төлу қажет, егде адамдар көп болғандықтан дәрі-дәрмектердің бағасы көтерілуі мүмкін».

Оқу мақсатына сәйкес оқушылар дүниежүзі аймақтар мен елдердің демографиялық жүктеме көрсеткіштерін салыстырады, ал зерттеу мақсатыма сәйкес оқушылардың салыстыру дағдыларын 3 деңгейде дамытуға тырыстым. Егер А деңгейіндегі оқушылар 1 карта ішінде берілген бірдей шартты белгі арқылы берілген мәліметтерді салыстыру негізінде жауап берсе, В деңгейіндегі оқушылар 3 картада берілген әртүрлі мәліметтер салыстырып, ол мәліметтерге талдау жасау негізінде, мәліметтерді бір-бірімен сәйкестендіру негізінде бір ой түйініне келуі қажет болды. С деңгейінде оқушыларға келетін болсақ, 3 картада берілген мәліметтермен жұмыс істеумен қатар, олар алдынғы сабақтарда игерген білімдерін қолданып, тереңдетілген қорытынды жасады.

Тапсырмаларды бағалау критерийлері сабақтың бастапқы бөлімінде түсіндіріліп өтілген болаты сонымен қоса, бағалау критерийлері және әр тапсырмаларға берілетін баллдар саны тапсырмалардың ішінде жазылып қойған болатын, сондықтан оқушылар тапсырмаларды орындау барысында оларға қойылатын талаптарды нақты біліп отырды.

Оқушыларға ұсынылған таратпада тапсырмалармен қатар, сол тапсырмаларға қойылатын балдар саны және жалпы тапсырмаға берілетін балл саны берілген болатын. Сонымен бірге, презентацияда да, таратпада да тапсырма дескрипторлары жазылып тұрды. Сондықтан, оқушылар тапсырманы орындаған уақытта олардан нақты талап етілетін әс-қимылдарға бағдар берілді.

Оқушылар өздерінің жауаптарын жауаптарын дұрыс жауаптармен салыстыра отыра өздерінің жалпы балл санын шығарды. Оқушыларға таратпаның ішінде жинаған ұпайлар саны бойынша мадақтама смайликтер болды, мысалы В деңгейіндегі нұсқада 10-12 балл жинаған үшін «Керемет!» смайлигі, 7-9 ұпай «Жарайсың» смайлигі, ал 4-6 балл «Жақсы» смайлигі, осыған қарай отырып тапсырманы орындау деңгейлерін анықтап отырды.

Сабағымды талдай келе келесі жолы оқушыларға өз тақырыпты толыққанды игеру көмек ретінде өзіндік рефлексияны дұрыс ұйымдастыруым қажет екенін ұйғардым. Мысалы: тапсырманың соңында «тапсырмада қателік кеткен тұстарым ...» деген сұрақ құрастыруыма болушы еді, сонда оқушыларға өз-өздеріне кері байланыс беруіне мүмкіндік жасалады және кері байланыстар негізінде келесі жолы сабақтарымды жетілдіруіме болушы еді.

Жалпы сыныптағы 23 оқушыдан А деңгейін 5-еуі таңдаған, В деңгейін 12 оқушы таңдады, С деңгейін 6-ы таңдады. Әр деңгейге келіп тоқталатын болсам. А деңгейінде тапсырмалады «Керемет!» деңгейде орындаған оқушылар 80% құрады. В деңгейін таңдаған оқушылардың 75% 10-12 балл аралығында жинақтай алды, ал қалғандары 6 мен 9 балл аралығында жинақтады, себебі жауаптары карта негізінде емес сабақтын басындағы қайталауға сүйенді, мысалы оқушы жауабы «Себебі Африкада некеге ерте түседі, ал Еуропада некеге кеш түседі», сондықтан келесі жолы тапсырманың берілгеніне «Картадағы мәліметтер негізінде»- деп, толықтыруым қажет. С деңгейіндегі тапсырмаларды орындауда барлық оқушылар карталарды қолданып отырып демографиялық жүктемеге әсер ететін факторларды дұрыс түсіндірген, бірақ оқушылардың 33%-ы демографикалық жүктеменің жоғары болуынан туындайтын мәселелерді толық түсіндіре алмады. С деңгейіндегі тапсырмаға оқушы берген жауабынан үзінді: "*Гермнияда ДМ жоғары себебі егде адамдар үлесі 20% ал, отбасында 1-2 бала, себебі елдерінде мысалға тұрмысқа шығудың орнына жұмыс пен карьера маңыздырақ. Олар жұмыстарын жасап біткенінше, 30-35 жас аралығында кеш үйленіп, бала аз табады. Ол баланың өсіп жеткенінше елде қарттар саны артады.» -* бұл жерде оқушы экономикалық салдарын толық түсіндірмеді.

Қорытындылай келе, оқушыларым тапсырмаларды орындау кезінде А және В деңгейін таңдаған 17 оқушылардан 5-і тапсырманы орындағанда толық жауап бермеді. Сабақты талдауым бойынша оның себептері: оқушылар карта арқылы салыстыру жүргізетін аумақтар тым үлкен болды сондықтан, жауаптары жалпылама болды. Келесі сабақтарда шағын дүние бөліктерін немесе нақты елдерді салыстыруға берем, мысалы: Батыс Еуропа және Шығыс Еуропа елдеріндегі туу көрсеткішін салыстыру, сонда оқушылар жауабы нақтырақ болады деп есептеймін. Сонымен қоса, кейбір оқушылар жауаптарын картамен жұмыс негізінде емес, сабақтын басындағы скаффолдинг негізінде жасаған, сондықтан келесі жолы картамен жұмыс жасағанда, тапсырманың берілгеніне картамен жұмыс жасау керек екенің жазып өтем, мысалы: «Картада берілеген мәліметтер негізінде Батыс Еуропа және Шығыс Еуропа елдеріндегі туу көрсеткіштеріндегі ұқсастықтар мен айырмашылықтарды салыстырыңыз». С деңгейіндегі оқушылар демографиялық жүктемелерге әсер ететін факторларды салыстыру негізінде, дұрыс түсіндірген, бірақ 2 оқушы осы факторларынан мемлекет экономикасына әсерін толық түсіндірмеді. Келесі жолы, демографиялық мәселелерді бейнебаян немесе жеке мәтін арқылы түсіндіруді жоспарлап көремін.

Қолданылған әдебиеттер тізімі:

1. Lesson Study: для желающих заниматься исследовнием своего урока: методические рекомендации/ Ж.Б. Абдрахманова, С.Б. Биярова, Г.Т. Зейнолдина и др – Астана: АОО «Назарбаев Интеллектуальные школы» Центр педогогического мастерства, 2015 – 5б.
2. Саралап оқытуды ұйымдастырудыдың тиімді жолдары/Ж.Д. Жансүгірова, Е.Т. Оспанов. - Астана: «Назарбаев Зияткерлік мектептері» ДББҰ Педагогикалық шеберлік орталығы, 2017 – 20 б.